כוכב (סמל)

סמל הכוכב, כאידאוגרמה, מסמל בדרך כלל כוכב אסטרונומי, שעל שמו הוא מכונה.

שימוש סמלי

בהרלדיקה הכוכב הוא הסמל למעמד אבירי, וכל צו של האבירות כולל את הסמל הזה בדרך כלשהי. משתמשים בו גם לציון קדנסיה, אות חניכה, לבן השלישי.
באומנות הנוצרית, ברונו הקדוש נושא צלב על חזהו; דומיניק הקדוש, המברט הקדוש ופטר הקדוש של אלקנטרה נושאים כוכב על ראשם או מצחם.
מספר כוכבים בשורה יכולים להצביע על סקלה של מגוון איכויות. ככל שמספר הכוכבים גבוה יותר, כך האיכות גבוהה יותר.
כוכב בעל שישה קודקודים (ייתכנו חמישה, אך מקרה זה נפוץ פחות) קשור לחוק וסדר בארצות הברית, ויוצר את הבסיס לתג השריף.
סמל הכוכב יכול לשמש כחיזוק על התנהגות נאותה או הישג ראוי לציון.
תוכנות רבות משתמשות בכוכב לסימון פריטים כחשובים במיוחד, למשל בדפדפנים רבים יש כפתור עם כוכב להוספת הדף לסימניות.

כוכב מחומש

כאשר הכוכב המחומש מצויר עם קודקודים במרחק שווים, צלעות שוות וזווית של 36° בכל קודקוד, נקרא לפעמים כוכב מחומש מוזהב, על שום שיחס הזהב מופיע בו במספר מקומות כיחס בין האורכים של קטעים שונים.
אם מחברים את קודקודי הצדדים, נוצר פנטגרם. פנטגרם הוא הצורה הפשוטה ביותר של מסלול אוילרי של מצולעי כוכבים, ולו משמעויות סמליות של מיסטיקה וכישוף.
הכוכב המחומש המוזהב הוא אידאוגרמה נפוצה מאוד בעולם המערבי, והוא מקושר במיוחד לכוח צבאי ומלחמתי. בארצות קומוניסטיות (כמו סין ווייטנאם) ישנם סמלים (הפטיש והמגל) שגם הם מכילים כוכבים מחומשים.

הכוכב המחומש מופיע בדגלים של 35 ארצות, ומעריכים שהוא הופיע לראשונה ב-1777 על דגלה של ארצות הברית, שהוכרזה לא מכבר. כמו כן, הוא נפוץ בהרלדיקה של ארצות הברית, ועומד בניגוד לוקסילולוגיה, בה הוא נדיר יותר מהכוכב המשובע.
הכוכב המחומש מופיע בצירוף עם סהר בדגלי מספר ארצות על מנת לסמל אסלאם, לדוגמה הוא מופיע כחלק מהסמל של האימפריה העות'מאנית.
כוכב מחומש ירוק הוא גם סמלה של אספרנטו, והוא מופיע בפינה השמאלית העליונה של דגלה.

בבולאות הכוכב המחומש מסמל בולים שלא הוחתמו.
בעת העתיקה, הכוכב המחומש ייצג את סמל הטירוף.
כוכב מחומש סגול הוא סימן המסחר של חברת סלקום.

כוכב משושה

הכוכב המשושה הוא נדיר כאידאוגרמה בתרבויות המערביות.
באסטרולוגיה הוא מציין כוכב יציב, כוכב שנראה כי אינו זז בהשוואה לשאר הכוכבים בשמיים.
אם מחברים את הקצוות המשותפים של הכוכב המשושה, כך שנוצרים שני משולשים שלובים, מתקבל סמל המכונה מגן דוד, שהוא סמל היהדות הנפוץ והמודרני ביותר (מגן דוד משמש גם בנצרות, אך לא לעיתים קרובות).
כוכב משושה, המוכר בשם "Bierstern" או "Brauerstern", היה סמלה של גילדת יצרני הבירה. בישראל משמש כוכב זה כסמלה של בירה "גולדסטאר".

בפוליטיקה

כוכב משובע מופיע בדגל וסמלים הרלדיים של אוסטרליה. בהקשר האוסטרלי, הכוכב המשובע מייצג את שש המדינות של אוסטרליה, כל קודקוד מייצג מדינה, כאשר הקודקוד הנוסף הוא בשביל הטריטוריות המאוחדות. הכוכבים המשובעים עומדים מנגד לוקסילולוגיה באופן שיגרתי יותר מהכוכבים המחומשים.
החותם של הלאום הצ'ירוקי הוא בעל כוכב משובע חד.

בתאגידים

חברת המשלוחים Maersk וחברת המחשבים (The Future Company (TFC משתמשות בכוכב המשובע בלוגו המסחרי שלהן.

בתרבות

כוכב משובע (הפטגרם) ידוע ככוכב האחד עשר או ככוכב הפיות, סמל קדוש לויקנים שהולכים אחר תרבות הפיות. באותה מידה, הסמל אומץ כאמצעי זיהוי על ידי חברים בתת-התרבות אות'רקין, שמורכבת מאנשים שמחשיבים עצמם כלא אנושיים. עם זאת, השתמשו בהפטגרם הקהה בקבלה.
משתמשים בהפטגרם גם בנצרות כדי לסמל את שבעת ימי הבריאה, והוא הפך לסמל מסורתי להרחקת השטן, זו הסיבה בגינה רוב תגי השריף הם בצורה הפטגונית. בדתות נוצריות רבות, ההפטגרם ידעו גם כסמל השלמות (או אלוהים).
באלכימיה, כוכב משובע יכול לרמוז על שבעת כוכבי הלכת שהיו ידועים לאלכימאים הקדמונים. 
בסדרת הספרים "שיר של אש ושל קרח" מאת ג'ורג' ר. ר. מרטין מציין הכוכב המשובע (Seven-Pinted star) את האמונה ב"שבעת האלים" הנפוצה בעולם הדמיוני של ווסטרוז, זהו גם שמו של החיבור המרכזי של האמונה.